stanford-oval/wikipedia huggingface dataset:
Tokka

Porotokka
Tokka on suuri porolauma, jossa on usein satoja tai jopa tuhansia poroja. Tokkaa ohjataan ajankohdasta riippuen moottorikelkoilla tai mönkijöillä ja maastomoottoripyörillä. Koulutetut porokoirat ovat edelleen korvaamaton apu porojen hallinnassa. Ennen moottoriaikaa tokan ajaminen tapahtui suksin tai jalkaisin.
Poroja ei pidetä pitkin metsiä ja tuntureita, vaan laitumet pyritään käyttämään tehokkaasti hyväksi hyvällä laidunkierrolla, jossa paliskunnat jakavat tietyt alueet käytettäviksi tiettynä ajankohtana. Laidunkierto perustuu poron luontaiseen kulkuviettiin. Keväisin tokka siirretään usein vasoma-alueille ja kesälaitumille. Talvella tokka siirtyy vähälumisemmille, ruokaisammille alueille.
Näistä syistä poroja kaipaava talvimatkailija ei ehkä näe ainoatakaan poroa alueella, joka taas viileänä kesäyönä voi olla täynnä poroja.
Tokko (joki)

Oljokman valuma-alue. Tokko on kuvan yläosassa Oljokman länsipuolella.
Tokko on Tšaran oikea sivujoki Sahan tasavallassa itäisessä Siperiassa. Tokon pituus on 446 kilometriä ja valuma-alue 23 100 km2. Virtaama on keskimäärin 220 m3 sekunnissa.
Technique Stadium

| Technique Stadium |
| --- | --- |

Rakennuksen tiedot
Sijainti:  Chesterfield, Englanti
Avattu:  2010
Omistaja:  Chesterfield FC
Kenttä:  Jalkapallokenttä
Kustannukset:  13 miljoonaa Englannin puntaa
Katsojakapasiteetti
 10 504 
Lisää rakennusartikkeleitaArkkitehtuurin teemasivulla
Technique Stadium, entisiltä nimiltään B2net Stadium sekä Proact Stadium on jalkapallostadion Chesterfieldissä Englannissa. Stadion toimii Chesterfield FC:n kotikenttänä. Stadionin rakennustyöt maksoivat 13 miljoonaa Englannin puntaa ja stadion avattiin vuonna 2010. Stadionin kapasiteetti on 10 504 katsojaa. Vuodesta 2019 se on toiminut myös Sheffield Unitedin alle 23-vuotiaiden kotikenttänä sekä Sheffield Unitedin naisten joukkueen kotikenttänä.
Aiheesta muualla

Kuvia tai muita tiedostoja aiheesta Technique Stadium Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Technique Stadium
Käännös suomeksi
Tislattu vesi

Pullo tislattua vettä varten
Tislattu vesi on raakavedestä tislaamalla aikaansaatua erittäin puhdasta vettä, jota käytetään muun muassa lääketieteellisissä tarkoituksissa ja laboratorioissa.
Vesi kuumennetaan höyryllä tai sähköllä höyryksi. Nykymittapuulla veden tislaus on melko kallis toimenpide, mutta sairaaloiden höyrynkehittimien yhteydessä kannattava. Haittoina ovat kloorista (Cl) ja humuksesta syntyvät yhdisteet, jotka tislautuvat veden mukana, minkä vuoksi suurissa höyrynkehittimissä vesi on esipuhdistettu. Tislauksen jälkeen vesi voidaan kerätä esimerkiksi haponkestäviin terässäiliöihin, joista voi liueta kromia (Cr) ja rautaa (Fe). Tärkein syy veden tislaukseen on nykyisin mikrobipuhtaus. Vesi voi kuitenkin saastua myöhemmin.
Muita vedenpuhdistusmenetelmiä ovat mm. suodatus aktiivihiilellä (puhdistaa kloorin vesijohtovedestä), käänteisosmoosi (ei poista kaasuja), ioninvaihto (ei poista heikosti varauksellisia tai varauksettomia orgaanisia komponentteja), elektrodeionisaatio ja UV-säteilytys.
Akuissa käytetään usein edullisempaa ionipuhdistettua vettä (ns. akkuvesi), joka ei johda sähköä.
Tislattu vesi, josta on poistettu liuenneet kivennäisaineet tai niiden pitoisuutta on huomattavasti alennettu, ei yleensä sovellu juotavaksi. Sellaisen jatkuva nauttiminen lisää virtsan eritystä, kehon nestetilavuutta ja seerumin natriumpitoisuutta, laskee seerumin kaliumpitoisuutta sekä lisää kivennäisaineiden eritystä. Tästä voi seurata väsymystä, heikkoutta, päänsärkyä, lihaskouristuksia tai rytmihäiriöitä.
John Wirkberg

Johan (John) Oskar Wirkberg (25. toukokuuta 1870 Kokkola – 13. toukokuuta 1944 Helsinki) oli suomalainen postihallituksen johtaja. Hän oli myös luultavasti ensimmäinen lentomatkalla ollut suomalainen.
Wirkbergin vanhemmat olivat laivuri Johan Albert Virkberg ja Charlotta Emelie Lassander. Hän pääsi ylioppilaaksi Oulun lyseosta 1894 ja suoritti yleisen hallintotutkinnon Helsingin yliopistossa 1898.
Wirkberg toimi postikirjanpitäjänä vuodesta 1896, postihallituksen kanslistina vuodesta 1902, postihallituksen tiedustelukonttorin hoitajana vuodesta 1904 sekä viimeksi Postihallituksen postiosaston (vuodesta 1927 Posti- ja lennätinlaitoksen postiosasto) johtajana 1919–1937. Hän oli myös vuodesta 1904 valantehnyt kielenkääntäjä. Wirkberg oli hallituksen edustajana neuvottelemassa postiliikennesopimusta Suomen ja Venäjän välille 1924 sekä postiosoitussopimusta 1925.
Wirkberg oli 19. syyskuuta 1897 Tukholmassa noin kahden tunnin pituisella lennolla kuumailmapallolla Francesco Cettin kanssa. Tämä oli luultavasti ensimmäinen suomalaisen henkilön tekemä lento. Suomessa oli jo aiemminkin lennetty kuumailmapalloilla mutta näillä lennoilla ei ollut mukana suomalaisia.
Wirkberg oli naimisissa 1900-1922 Ellen Maria Grönmarkin (k. 1922) kanssa sekä vuodesta 1934 postiekspeditööri Tyyne Lohtmanin kanssa.
Teoksia

Recueil polygotte des expressions postales les plus usitées en français, en allemand, en anglais, en russe, en suédois et en finnois, avec quelques expressions correspondantes en italien et en espagnol. Helsingfors 1902
Recueil polyglotte des expressions postales : en français, en anglais, en allemand, en suédois, en finnois et en russe, avec quelques expressions correspondantes en italien et en espagnol. Helsingfors 1924
Tiskiharja

Vaihtopäällä varustettu tiskiharja.
Tiskiharja on astioiden käsinpesuun tarkoitettu väline. Sitä käytetään yhdessä astianpesuaineen kanssa irrottamaan lika astioista. Tiskiharjassa on noin 25 cm pitkä varsi ja tiheähkö harjaosa. Tiskiharjaa säilytetään yleensä astiankuivauskaapin pohjassa roikkuenselvennä, sillä näin se on lähellä tiskiallasta, sekä kuivuu hyvin.
Tiskiharjoissa voi olla vaihdettava harjaosa. Nämä harjat ovat hieman edullisempia verrattuna yksiosaisiin harjoihin.[lähde? ]
Tiskiharjaa voi käyttää juuresharjana, jolla puhdistetaan juureksia mullasta ennen ruoan valmistusta.
Jetty Paerl

| Jetty Paerl |
| --- | --- |
 Jetty Paerl vuonna 1956
Henkilötiedot
Koko nimi:  Henriëtte Nanette Paerl
Syntynyt: 27. toukokuuta 1921 Amsterdam
Kuollut: 22. elokuuta 2013 (92 vuotta) Amstelveen
Muusikko
Taiteilijanimi:  Jetje van Radio Oranje
Tyylilajit:  kabaree, chanson
  [ Muokkaa Wikidatassa ] [ ohje ]  
Henriette Nanette "Jetty" Paerl (27. toukokuuta 1921 Amsterdam, Alankomaat – 22. elokuuta 2013 Amstelveen, Alankomaat) oli alankomaalainen juutalaissyntyinen laulaja. Paerl syntyi Amsterdamissa ja pakeni Lontooseen Saksan miehitettyä Alankomaat toukokuussa 1940. Lontoossa Paerl osallistui BBC:n Alankomaihin tuottamaan radio-ohjelmaan Radio Oranje ja tuli näin tunnetuksi Alankomaissa nimellä Jetje van Radio Oranje. Alankomaiden saksalismiehityksen päätyttyä Paerl muutti Rotterdamiin maaliskuussa 1945.
24. huhtikuuta 1956 Paerl osallistui Alankomaiden karsintana kaikkien aikojen ensimmäiseen Eurovision laulukilpailuun toimineeseen Nationaal Songfestival 1956 -kilpailuun kappaleella De vogels van Holland ja sijoittui toiseksi, mutta koska tuona vuonna jokainen maa sai lähettää kilpailuun kaksi laulua, kappale valittiin Alankomaiden edustuskappaleeksi. 24. toukokuuta pidetyssä kansainvälisessä kilpailussa Paerl esiintyi ensimmäisenä ja oli näin kaikkien aikojen ensimmäinen Eurovision laulukilpailussa kilpaillut laulaja. Tuona vuonna vain voittaja julkaistiin, eikä kappaleen sijoitusta tiedetä.
Paerl kuoli 92-vuotiaana 22. elokuuta 2013 Amstelveenissa.
Diskografia > EP:t

Jetty Paerl – 1957
Jetty Paerl 2 – 1957
Diskografia > Albumit

Jetje van Radio Oranje – 1970 (LP), 1995 (CD)
John Wilson (kirjailija)

| John Wilson |
| --- | --- |
 John Wilson eli Christopher North
Henkilötiedot
Syntynyt: 18. toukokuuta 1785 Paisley, Skotlanti
Kuollut: 3. huhtikuuta 1854 (68 vuotta) Edinburgh, Skotlanti
Ammatti:  kirjailija
Kirjailija
Salanimi: Christopher North
Tuotannon kieli: englanti
Aiheesta muualla
Löydä lisää kirjailijoitaKirjallisuuden teemasivulta
John Wilson, kirjailijanimi Christopher North, (18. toukokuuta 1785 Paisley, Skotlanti – 3. huhtikuuta 1854 Edinburgh, Skotlanti) oli skotlantilainen runoilija ja esseisti.
Wilson opiskeli 1803–1807 Oxfordin yliopistossa, ja suoritettuaan tutkinnon hän asettui asumaan Westmorlandiin, missä hän seurusteli järvikoulun runoilijoiden, kuten William Wordsworthin, Samuel Taylor Coleridgen, kanssa. Hän sai arvostusta runokertomuksella The isle of palms (1812), joka kuvaa trooppista idylliä, ja dramatisoidulla The city of the plague (1813), joka avaa kuvia ruton Lontoossa aiheuttamista tuhoista. Kun hän sukulaisen petollisuuden vuoksi menetti perimänsä omaisuuden, hän asettui 1815 asianajajaksi Edinburghiin, harjoittamatta kuitenkin ammattiaan. Sen sijaan hän kirjoitti ahkerasti 1817 perustettuun aikakauskirjaan Blackwood’s Magazineen, joka poliittisilta näkemyksiltään oli ääritorylainen mutta ei kunnioittanut auktoriteetteja kirjallisissa ja muissa aiheissa. Kun hänen ystävänsä John Gibson Lockhart, joka aluksi oli lehden varsinainen toimittaja, muutti 1826 Lontooseen, hän jäi yksin vastuuseen lehdestä, ja hänen kirjoittajanimensä Christopher North oli laajalti tunnettu. Yllättäen hänet 1818 nimitettiin käytännöllisen filosofian professoriksi Edinburghin yliopistoon. Hän erosi virasta 1852.
Wilsonin kirjoitti myös proosakuvauksia Lights and shadows of Scottish life (1822) sekä romaaneja The trials of Margaret Lyndsay (1823) ja The foresters (1825) mutta jäi pian unohduksiin. Hän oli parhaimmillaan proosakirjoitelmissaan, etenkin aikanaan ihailluissa Noctes ambrosianae (1843), jotka olivat eräänlaisia pöytäpuheita, joissa vaihtelevat politiikka, kirjallisuuskritiikki ja pilailu. Kiinnostava on myös hänen kokoelmansa Miscellaneous essays (1866). Taitavasta kirjoittelusta huolimatta hänellä oli taipumusta liioitteluun ja riehakkuuteen. Häntä on kuvannut muistelmissaan Memoir (1862) hänen tyttärensä M. W. Gordon. Wilsonin Poetical Works ilmestyivät 1874.
Aiheesta muualla

Kuvia tai muita tiedostoja aiheesta John Wilson (kirjailija) Wikimedia Commonsissa
TT Games

| TT Games |
| --- | --- |

Perustettu:  2005
Avainhenkilöt:  Tom Stone Jonathan Smith
Kotipaikka:  Maidenhead, Englanti
Tuotteet:  videopelit
Emoyhtiö:  Warner Bros. Interactive Entertainment (Warner Bros.)
Tytäryhtiöt:  Traveller’s Tales TT Games Publishing TT Fusion TT Animation Playdemic TT Odyssey
Kotisivu:  www.ttgames.com
Infobox OKVirheellinen NIMI-arvo: 
TT Games on brittiläinen holdingyhtiö ja Warner Bros. Interactive Entertainmentin tytäryhtiö. Yhtiö perustettiin vuonna 2005 yhdistämällä Traveller’s Tales ja Giant Interactive (nykyään TT Games Publishing).
Tytäryhtiöt > Traveller’s Tales

Traveller’s Talesin perusti Jon Burton ja Andy Ingram vuonna 1989 Knutsfordissa, Cheshiressa.
Tytäryhtiöt > TT Games Publishing

TT Games Publishing perustettiin nimellä Giant Interactive vuonna 2004 Tom Stonen ja Jonathan Smithin toimesta. Giant Interactive otti julkaisutoiminnan vastuulleen Traveller’s Talesin Lego Star Wars: The Video Game -videopeliin, joka oli aiemmin Lego Interactiven vastuulla. Myöhemmin Traveller’s Tales osti Giant Interactiven huhtikuussa 2005, ja ne yhdessä perusti TT Gamesin. Tämän seurauksena Giant Interactivesta tuli TT Games Publishing.
Tytäryhtiöt > TT Fusion

TT Fusion perustettiin nimellä Embryonic Studios vuonna 2005 Nick Elmsin toimesta. Traveller’s Tales ilmoitti ostavansa studion tammikuussa 2007, jolloin Embryonic työllisti 20 ihmistä.
Tytäryhtiöt > TT Animation

TT Animation on animaatiostudio elokuville ja televisio-ohjelmille, jota johtaa Jocelyn Stevenson. Studio tuotti elokuvan Lego Batman: The Movie – DC Super Heroes Unite, joka julkaistiin toukokuussa 2013.
Tytäryhtiöt > Playdemic

Playdemic perustettiin vuonna 2010. TT Games ilmoitti helmikuussa 2017 ostavansa Playdemicin työskentelemään Lego-mobiilipelien pariin. Tuolloin yhtiöllä oli 33 työntekijää.
Tytäryhtiöt > TT Odyssey

TT Games ilmoitti mobiilipelistudion perustamisesta 30. tammikuuta 2018, joka sijaitsee Brightonissa. Saman vuoden maaliskuussa studio nimettiin TT Odysseyksi.
Aiheesta muualla

TT Games aikajana
Tolibjon Sodiqov

Tolibjon Sodiqov (s. 14. maaliskuuta 1907, k. 1957) oli uzbekistanilainen säveltäjä. Hän syntyi Samarkandissa, missä aloitti musiikkiopintonsa 1920-luvulla. Vuosina 1934–1941 Sodiqov opiskeli Moskovassa. Vuonna 1939 Sodiqov sävelsi ensimmäisen uzbekistanilaisen oopperan, Leilin ja Mejnunin. Hänen oopperoitaan ovat muiden muassa myös Gulsara, Zainab ja Omon. Oopperoidensa lisäksi Sodiqov sävelsi elokuva-, kamari- ja kuoromusiikkia sekä lauluja.
Tolga Kashif

Tolga Kashif (s. 1962) on brittiläinen kapellimestari ja säveltäjä. Hän opiskeli Royal College of Musicissa sävellystä ja orkesterinjohtoa. Kashif on johtanut muun muassa Lontoon filharmonikkoja ja Lontoon kuninkaallista filharmonista orkesteria.
Levy-yhtiö EMI Classics tilasi Kashifilta vuonna 2001 sinfonian, joka pohjautuu Queen -yhtyeen kappaleisiin. Kuusiosainen sinfonia The Queen Symphony valmistui vuonna 2002 ja sen ensiesityksen johti säveltäjä itse.
The Queen Symphonyn lisäksi Kashif on säveltänyt muun muassa lauluja.
Toivo Heikkilä

Toivo Heikkilä vuonna 1954 Berliinissä.
Toivo Heikki Heikkilä (4. elokuuta 1906 Eräjärvi – 15. toukokuuta 1976 Helsinki) oli suomalainen diplomaatti. Heikkilä valmistui ylioppilaaksi Helsingin koelyseosta vuonna 1927 ja filosofian maisteriksi Helsingin yliopistosta vuonna 1932.
Heikkilä työskenteli Suomen ulkoministeriön palveluksessa vuodesta 1931. Hän toimi avustajana Suomen suurlähetystöissä Tallinnassa ja Berliinissä vuosina 1933–1938 sekä ulkoministeriön jaostosihteerinä vuosina 1938–1940. Vuosina 1940–1944 hän toimi lähetystösihteerinä Berliinissä ja Budapestissa ja vuosina 1948–1955 Suomen kaupallisena edustajana Berliinissä. Vuosina 1944–1946 hän työskenteli pääministeri J. K. Paasikiven ja vuosina 1946–1948 pääministeri Mauno Pekkalan sihteerinä. Vuodesta 1954 hän oli pääkonsuli, ulkoministeriön poliittisen osaston apulaispäällikkö 1955–1957, asiainhoitaja Budapestissä 1957–1960, Budapestin-suurlähettiläs vuodesta 1960 ja Rio de Janeiron -suurlähettiläs 1963–1964.
Vuonna 1965 Heikkilä julkaisi niin kutsuttuihin vaaran vuosiin 1944–1948 keskittyneen muistelmateoksen "Paasikivi peräsimessä", joka nousi myyntimenestykseksi. Pääministerin sihteerinä Heikkilä oli ollut hyvällä tarkkailupaikalla ja päässyt seuraamaan läheltä myös J. K. Paasikiven yksityiselämää. Presidentti Urho Kekkonen kommentoi kirjaa opetusneuvos Yrjö Kalliselle huhtikuussa 1966 lähettämässään kirjeessä: ”Heikkilän kirjassa on paljon pätevää ajan kuvausta, mutta monessa kohti siinä on ala-arvoista tekstiä.”
Julkaisuja

Paasikivi peräsimessä: Pääministerin sihteerin muistelmat 1944−1948, Otava 1965.
Paasikiven sihteerin salaiset muistelmat 1932-1944, toim. Antti Heikkilä, Patexpert, 1997
Toivo Hakamäki

Toivo Hakamäki (16.6.1962)
Toivo Anselm Hakamäki (14. heinäkuuta 1917 Pirkkala – 11. helmikuuta 1998 Pirkkala) oli suomalainen maanviljelijä ja kunnallis- ja osuustoiminnallinen vaikuttaja, joka sai maanviljelysneuvoksen arvonimen.
Hakamäen vanhemmat olivat maanviljelijä Antti Emil Hakamäki ja emäntä Selma Heinäaho ja puoliso vuodesta 1942 karjateknikko Lilja Marjatta Mattila. Hakamäki kävi keskikoulun 1933 ja maamieskoulun 1935 ja suoritti kirjeopiston kursseja. Hän oli maanviljelijä Kierikkan tilalla Pirkkalassa ja Mattilan tilalla Kurussa vuodesta 1946. Hakamäellä oli merkittäviä kunnallisia, seudullisia ja osuustoiminnallisia luottamustehtäviä. Pirkkalan kunnanvaltuuston jäsen hän oli 1945–1947 ja Kurun kunnanvaltuuston jäsen 1954–1968. Pirkanmaan maakuntaliiton hallitukseen Hakamäki osallistui vuodesta 1956 ja Tampereen seutukaavaliiton liittovaltuustoon 1968–1990, jonka puheenjohtajana ja varapuheenjohtajana hän myös toimi.
Hakamäki oli lisäksi muun muassa Hämeen Osuusteurastamon hallintoneuvoston, Osuuskunta Maito-Pirkan johtokunnan, Valion hallintoneuvoston ja  Osuuskassojen Keskus Oy:n, vuodesta 1970 Osuuspankkien Keskuspankki Oy, hallintoneuvoston jäsen.  Hankkijan hallintoneuvoston jäsen hän oli  1964–1984 ja toimi sen puheenjohtajana 1969–1984.  Maataloustuottajain Keskusliiton valtuuskuntaan Hakamäki kuului 1952–1983, toimien sen puheenjohtajana 1965–1985, ja johtokuntaan vuodesta 1965. Pellervo-Seuran johtokunnan jäsen hän oli 1959–1984. Hakamäki sai maanviljelysneuvoksen arvonimen 1974.
Aiheesta muualla

Annastiina Henttinen: Toivo Hakamäki Biografiasampo.
This Is Us Tour -kiertue

| This Is Us Tour> Backstreet Boys |
| --- | --- |
Albumi:  This Is Us
This Is Us Tour on Backstreet Boys -yhtyeen konserttikiertue, joka kesti syksystä 2009 kesän 2010 saakka.
This Is Us -promokiertue

15. elokuuta 2009 – PNC Bank Arts Center – Holmdel, New Jersey, Yhdysvallat
16. elokuuta 2009 – Nikon at Jones Beach Theatre – Wantagh, New York, Yhdysvallat
7. syyskuuta 2009 – Zürich, Sveitsi
27. syyskuuta 2009 – Marina Bay Street Circuit (Singaporen Grand Prix 2009) – Singapore
5. lokakuuta 2009 – Hard Rock Times Square – New York, Yhdysvallat (PERUTTU)
6. lokakuuta 2009 – CBS Early Show Live – New York, Yhdysvallat (PERUTTU)
6. lokakuuta 2009 – P.C. Richard & Son Theater – New York, Yhdysvallat (PERUTTU)
23. lokakuuta 2009 – US Airways Center – Phoenix, Arizona, Yhdysvallat
24. lokakuuta 2009 – Dixie's Tavern – Charlotte, Pohjois-Carolina, Yhdysvallat
This Is Us Tour -kiertue > Eurooppa

30. lokakuuta 2009 – Pavilhão Atlantico – Lissabon, Portugali
31. lokakuuta 2009 – Palacio de Vistalegre – Madrid, Espanja
3. marraskuuta 2009 – Metro Radio Arena – Newcastle, Iso-Britannia
4. marraskuuta 2009 – MEN Arena Manchester – Manchester, Iso-Britannia
7. marraskuuta 2009 – SECC – Glasgow, Iso-Britannia
8. marraskuuta 2009 – LG Arena Birmingham – Birmingham, Iso-Britannia
9. marraskuuta 2009 – Liverpool Echo Arena – Liverpool, Iso-Britannia
10. marraskuuta 2009 – O2 Arena – Lontoo, Iso-Britannia
12. marraskuuta 2009 – Odyssey Arena – Belfast, Irlanti
13. marraskuuta 2009 – O2 Dublin – Dublin, Irlanti
15. marraskuuta 2009 – Ahoy Rotterdam – Rotterdam, Alankomaat
16. marraskuuta 2009 – Arena – Oberhausen, Saksa
17. marraskuuta 2009 – Halenstadion – Zürich, Sveitsi
18. marraskuuta 2009 – Zenith – München, Saksa
20. marraskuuta 2009 – Lotto Arena – Antwerpen, Belgia
22. marraskuuta 2009 – Jahrhunderthalle – Frankfurt, Saksa
23. marraskuuta 2009 – O2 World – Berliini, Saksa
24. marraskuuta 2009 – Palasharp – Milano, Italia
25. marraskuuta 2009 – Arena – Bratislava, Slovakia
27. marraskuuta 2009 – Arena Zagreb – Zagreb, Kroatia
28. marraskuuta 2009 – Sporthalle – Bukarest, Romania
29. marraskuuta 2009 – Jako Arena – Bamberg, Saksa
30. marraskuuta 2009 – 02 Arena – Praha, Tšekki
2. joulukuuta 2009 – Hartwall Areena – Helsinki, Suomi
4. joulukuuta 2009 – Hovet – Tukholma, Ruotsi
5. joulukuuta 2009 – Oslo Spektrum – Oslo, Norja
8. joulukuuta 2009 – Valby Hallen – Kööpenhamina, Tanska
8. joulukuuta 2009 – International Exhibition Center – Kiova, Ukraina (LYKÄTTY joulukuun 13. päivään)
10. joulukuuta 2009 – Ice Palace – Pietari, Venäjä
11. joulukuuta 2009 – Crocus City Hall – Moskova, Venäjä
13. joulukuuta 2009 – Sport Hall – Minsk, Valko-Venäjä (PERUTTU)
15. joulukuuta 2009 – Belgrade Arena – Belgrad, Serbia
17. joulukuuta 2009 – The Palladium – Dubai, Yhdistyneet arabiemiirikunnat
This Is Us Tour -kiertue > Aasia ja Australia

5. helmikuuta 2010 – Saitama Super Arena – Saitama, Japani
6. helmikuuta 2010 – Saitama Super Arena – Saitama, Japani
7. helmikuuta 2010 – Saitama Super Arena – Saitama, Japani
9. helmikuuta 2010 – World Hall – Kobe, Japani
10. helmikuuta 2010 – World Hall – Kobe, Japani
11. helmikuuta 2010 – World Hall – Kobe, Japani
14. helmikuuta 2010 – Nippon Gaishi Hall – Nagoya, Japani
15. helmikuuta 2010 – Nippon Gaishi Hall – Nagoya, Japani
18. helmikuuta 2010 – Nippon Budokan – Tokio, Japani
24. helmikuuta 2010 – Melon Art Hall – Soul, Korea
25. helmikuuta 2010 – Taipei Arena – Taipei, Taiwan
27. helmikuuta 2010 – Araneta Coliseum – Manila, Filippiinit
28. helmikuuta 2010 – Suntec Hall – Singapore
2. maaliskuuta 2010 – Challenge Stadium – Perth, Australia
5. maaliskuuta 2010 – Rod Laver Arena – Melbourne, Australia
6. maaliskuuta 2010 – Sydney Entertaiment Centre – Sydney, Australia
8. maaliskuuta 2010 – Brisbane Entertaiment Centre – Brisbane, Australia
11. maaliskuuta 2010 – Vector Arena – Auckland, Uusi-Seelanti
14. maaliskuuta 2010 – Changning GYM Centre – Shanghai, Kiina
15. maaliskuuta 2010 – Changning GYM Centre – Shanghai, Kiina
17. maaliskuuta 2010 – CCapital Stadium – Peking, Kiina
This Is Us Tour -kiertue > Pohjois-Amerikka

10. huhtikuuta 2010 – Napa Valley, Kalifornia, Yhdysvallat
11. huhtikuuta 2010 – Napa Valley Opera House – Napa Valley, Kalifornia, Yhdysvallat
1. kesäkuuta 2010 – Hard Rock Live – Orlando, Florida, Yhdysvallat
3. kesäkuuta 2010 – Chastain Park Amphitheater – Atlanta, Georgia, Yhdysvallat
4. kesäkuuta 2010 – Imperial Palace Hotel & Casino – Biloxi, Mississippi, Yhdysvallat
5. kesäkuuta 2010 – Wild Adventures Theme Park – Valdosta, Georgia, Yhdysvallat
8. kesäkuuta 2010 – Bank of America Pavilion – Boston, Massachusetts, Yhdysvallat
9. kesäkuuta 2010 – Wolf Trap Filene Center – Vienna, Virginia, Yhdysvallat
10. kesäkuuta 2010 – Hammerstein Ballroom – New York City, New York, Yhdysvallat
12. kesäkuuta 2010 – Borgata Spa & Resort, Event Center – Atlantic City, New Jersey, Yhdysvallat
13. kesäkuuta 2010 – Monmouth County College – Long Branch, New Jersey, Yhdysvallat
15. kesäkuuta 2010 – Mohegan Sun – Uncasville, Connecticut, Yhdysvallat
17. kesäkuuta 2010 – Ravinia Park – Highland Park, Illinois, Yhdysvallat
18. kesäkuuta 2010 – DTE Energy Music Theatre – Detroit, Michigan, Yhdysvallat
26. kesäkuuta 2010 – Gibson Amphitheater – Universal City, Kalifornia, Yhdysvallat
Settilista

"Everybody (Backstreet's Back)"
"We've Got It Goin' On" (lyhyt versio)
"PDA"
"Quit Playing Games (With My Heart)" (lyhyt versio)
"As Long As You Love Me"
Howien soolovideo (The Fast and The Furious)
"This Is Us"
"Show Me The Meaning Of Being Lonely"
"All I Have To Give"
"She's A Dream"
"I'll Never Break Your Heart"
A.J.:n soolovideo (Fight Club)
"The Call" (lyhyt versio)
"The One" (lyhyt versio)
"Bigger" (sisältää samplerin Spandau Balletin True'sta)
"Shape of My Heart" (lyhyt versio)
"I Want It That Way"
Brianin soolovideo (Enchanted)
"More Than That"
"Undone"
"Incomplete"
Nickin soolovideo (The Matrix)
"Larger Than Life"
"All Of Your Life (You Need Love)"
"Bye Bye Love"
Encore: "Straight Through My Heart"
Soundcheck-tilaisuuksissa soitetut kappaleet
"Masquerade"
"Shattered"
"If I Knew Then"
Aiheesta muualla

Backstreet Boys virallinen fanisivusto
Backstreet Boys virallinen fanclub (Arkistoitu – Internet Archive)
IntoBackstreet Foorumi (Arkistoitu – Internet Archive)
"The Backstreet Kingdom" uutiset (Arkistoitu – Internet Archive)
Todd Haynes

Todd Haynes
Todd Haynes (s. 2. tammikuuta 1961 Los Angeles) on yhdysvaltalainen elokuvaohjaaja ja -käsikirjoittaja.
Elämä

Haynes syntyi Kaliforniassa ja teki bachelor-tutkinnon Brownin yliopistossa. Hänen ensimmäinen huomattava menestyksensä oli elokuva Poison (1991), jota seurasivat Safe (1995) ja Velvet Goldmine (1998), joka toi ohjaajalleen Kultaisen palmun ehdokkuuden Cannesissa. Haynes teki vuonna 2002 elokuvan Kaukana taivaasta, jolla hän oli ehdolla parhaan alkuperäisen käsikirjoituksen Oscar-palkinnon saajaksi. Vuonna 2003 hän oli Golden Globe -ehdokkaana.
Haynesin käsikirjoittama ja ohjaama Bob Dylanin elämään pohjautuva elokuva I'm Not There sai ensiesityksensä eri maissa 2007–2008.
Haynes on avoimesti homoseksuaali.[lähde? ]
Filmografia

Poison (1991)
Safe (1995)
Velvet Goldmine (1998)
Kaukana taivaasta  (2002)
I'm Not There (2007)
Mildred Pierce (2011, televisiosarja)
Valaistunut (2013, televisiosarjan yksi jakso)
Carol (2015)
Aiheesta muualla

Todd Haynes Internet Movie Databasessa. (englanniksi)